Korana (rijeka)
Korana je rijeka koja izvire u Plitvičkim jezerima.

U Slunju na utoku Slunjčice u Koranu nastali su slapovi Rastoke. 

Dugačka je 134,2 km od izvora do ušća u rijeku Kupu u Karlovcu. 

Kod Karlovca se u Koranu ulijeva Mrežnica, a u Tržcu u Bosni i Hercegovini se u nju ulijeva rijeka Mutnica.

Pripada crnomorskom slivu i nije plovna. Na mnogim dijelovima Korana protiče kroz slikovite, vapnenačke kanjone visoke stotinjak i više metara. Ovi kanjoni obrasli su bukovom šumom ili su ogoljeli. U gornjem toku nalaze se slikovite pećine.

Nastanak imena rijeke Korane nije još razriješen. Po nekima je to ime izvedenica iz riječi "kora" (biljaka), dok po drugima ime je nastalo iz imena "Gorana", tj. označava vodu koja teče iz gore, dok treći ime Korana povezuje s njezinim koritom omeđenim liticama koje su oštro i duboko usječene u tlo.

Literatura

Goran Šafarek, Tomislav Šolić: Rijeke Hrvatske, Križevci, 2011.

Rijeke u Hrvatskoj
Rijeke u Bosni i Hercegovini
Porječje Save
 
Karlovac